# Agressió profilàctica

L'agressió profilàctica és l'atac sexual consistent a treure's el preservatiu durant el coit —o tot just abans de la penetració— sense el vistiplau de l'altra part. Es tracta d'un tipus d'abús sexual, l'abast legal del qual no està del tot tipificat en molts estats ni és habitual en sentències judicials condemnatòries.
No només suposa una agressió física i un engany psicològic cap a la persona que la rep, sinó que també exposa la víctima a les malalties de transmissió sexual (MTS) i a un possible embaràs no desitjat. A més a més, és considerada com una forma de sabotatge del control de la natalitat de la dona i, per tant, una pràctica misògina i d'impacte molt significatiu en la violència domèstica.
En l'àmbit LGBT, també s'ha documentat com una experiència d'extralimitació física en relacions violentes i abusives en les quals els homes queden sobreexposats a relacions de sexe anal sense protecció. S'ha descrit, addicionalment, com una causa força habitual en la transmissió de la sida quan la contrapart menteix sobre l'ús del preservatiu —de vegades deliberadament i amb finalitat infectiva.
El terme en català és un neologisme encunyat a partir del concepte en anglès «stealthing» i normalitzat a la Terminologia sobre sexualitat i erotisme publicada pel TERMCAT l'any 2018. És un concepte que fou descrit en profunditat per primer cop per l'advocada estatunidenca en drets civils Alexandra Brodsky l'any 2017, que el qualificà de violació i que fou adoptat com a tal per diversos estats dels EUA després de l'impacte social del seu article.

## Referències

* ↑ TERMCAT «agressió profilàctica». Terminologia de la sexualitat i l'erotisme, 2018 [Consulta: 14 juliol 2021].
* ↑ 324cat. «Demanen quatre anys de presó per treure's el condó i no aturar-se quan l'hi va exigir». Corporació Catalana de Mitjans Audiovisuals, 07-10-2020. [Consulta: 14 juliol 2021].
* ↑ Fanghanel et al., 2020, p. 69.
* 1 2 Fanghanel et al., 2020, p. 310.
* 1 2 Adolescents.cat. «Què és l'«stealthing», la pràctica de qui tothom parla?». Nació Digital, 09-10-2020. [Consulta: 14 juliol 2021].
* ↑ Brown, 2019, p. 25.
* ↑ Kirsch, 2019, p. 62.
* 1 2 Ellis, Riggs i Peel, 2020, p. 264-265.
* ↑ Dhoest, Szulc i Eeckhout, 2017.
* ↑ Pous, Ariadna. «El català ja té paraules per al ‘ghosting’, el ‘chemsex’ i el ‘peting’». El País, 11-12-2018. [Consulta: 14 juliol 2021].
* ↑ Brodsky, Alexandra «'Rape-Adjacent': Imagining Legal Responses to Nonconsensual Condom Removal» (en anglès). Columbia Journal of Gender and Law [Rochester, NY], 32, 2, 2017.

## Bibliografia

* Brown, Jenny. Without Apology: The Abortion Struggle Now (en anglès). Verso Books, 2019, p. 25. ISBN 9781788735841.
* Dhoest, Alexander; Szulc, Lukasz; Eeckhout, Bart. LGBTQs, media and culture in Europe (en anglès). Nova York: Routledge, 2017. ISBN 1-317-23313-1.
* Ellis, Sonja J.; Riggs, Damien W.; Peel, Elizabeth. Lesbian, gay, bisexual, trans, intersex, and queer psychology : an introduction (en anglès). Cambridge, United Kingdom: Cambridge University Press, 2020. ISBN 978-1-108-41962-8.
* Fanghanel, Alexandra; Milne, Emma; Zampini, Giulia; Banwell, Stacy; Fiddler, Michael. Sex and Crime (en anglès). SAGE, 2020. ISBN 9781529752298.
* Kirsch, Steven J. Parenting in the Zombie Apocalypse: The Psychology of Raising Children in a Time of Horror (en anglès). McFarland, 2019. ISBN 9781476673882.